## Uredba o izmjenama i dopunama Uredbe o unutarnjem ustrojstvu Ministarstva pravosuđa, uprave i lokalne samouprave

### NN 48/2003 (26.3.2003.), Uredba o izmjenama i dopunama Uredbe o unutarnjem ustrojstvu Ministarstva pravosuđa, uprave i lokalne samouprave

# VLADA REPUBLIKE HRVATSKE

606

Na
temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99, 15/2000, 127/2000 i 59/2001), Vlada Republike
Hrvatske je na sjednici održanoj 20. ožujka 2003. godine, donijela

## UREDBU

### o izmjenama i dopunama uredbe o unutarnjem ustrojstvu Ministarstva pravosuĐa, uprave i lokalne samouprave

Članak
1.

U
Uredbi o unutarnjem ustrojstvu Ministarstva pravosuđa, uprave i lokalne
samouprave (»Narodne novine«, br. 70/2001 i 4/2002), u članku 3. iza točke 11.
dodaje se točka 12. koja glasi:

»12.
Centar za stručno usavršavanje sudaca i drugih pravosudnih dužnosnika«.

Članak
2.

U
članku 19. stavku 1. iza riječi: »kaznene« dodaju se riječi »i prekršajne«, a
iza riječi »evidencije« riječi »i brisanje osuda« zamjenjuju se riječima »te
brisanje osuda za kaznena djela i prekršaje«.

U
stavku 2. iza podstavka b) dodaje se podstavak c) koji glasi:

»c)
Odjel za prekršajne evidencije.«

Članak
3.

Iza
članka 23. dodaje se novi podnaslov c) i članak 23a. koji glase:

»c)
Odjel za prekršajne evidencije

Članak
23a.

Odjel
za prekršajne evidencije obavlja upravne i stručne poslove u svezi vođenja
evidencije o osobama protiv kojih je doneseno pravomoćno rješenje o prekršaju,
vodi evidenciju pravo­moćnih odluka, izdaje uvjerenja, potvrde i izvatke o
podacima iz evidencije, te provodi upravni postupak za donošenje rješenja o
rehabilitaciji.«

Članak
4.

U
članku 24. u stavku 1. iza riječi: »i nadzora nad njihovom primjenom« dodaju se
riječi: »poslove pripreme za usklađivanje pravosudnog i upravnog sustava
standardima i propisima Europske unije, koordiniranja poslova usklađivanja
zakonodavstva u područjima iz djelokruga Ministarstva, suradnja s međunarodnim
ustanovama u postupku usklađivanja, izrada programa za osposobljavanje
pravosudnog i upravnog sustava za usklađivanje standardima i propisima Europske
unije, i suradnja s međunarodnim organizacijama u provedbi programa;«.

U
stavku 2. iza podstavka b) dodaje se novi podstavak c) koji glasi:

»c)
Odjel za prilagodbu europskom pravnom sustavu.«

Članak
5.

Iza članka
28. dodaje se novi podnaslov i članci 28a., 28b. i 28c. koji glase:

»c)
Odjel za prilagodbu europskom pravnom sustavu

Članak
28a.

Odjel
za prilagodbu europskom pravnom sustavu obavlja stručne poslove pripreme za
usklađivanje pravosudnog i upravnog sustava standardima i propisima Europske
unije, koordiniranja poslova usklađivanja zakonodavstva u područjima iz
djelokruga Ministarstva, suradnje s međunarodnim ustanovama u postupku usklađivanja,
izrade programa za osposobljavanje pravosudnog i upravnog sustava za usklađivanje
standardima i propisima Europske unije, suradnje s međunarodnim ustanovama u
provedbi programa; surađuje s pravosudnim i upravnim tijelima u provedbi
programa, prati stanje usklađivanja zakonodavstva u područjima iz djelokruga
Ministarstva i izrađuje potrebna izvješća i nacrte programa mjera, te obavlja i
druge poslove po nalogu pomoćnika ministra.

Za
obavljanje poslova iz djelokruga Odjela ustrojavaju se:

1.
Odsjek za prilagodbu pravosudnog sustava

2.
Odsjek za prilagodbu upravnog sustava.

1.
Odsjek za prilagodbu pravosudnog sustava

Članak
28b.

Odsjek
za prilagodbu pravosudnog sustava obavlja stručne poslove pripreme za usklađivanje
pravosudnog sustava standardima i propisima Europske unije, koordiniranja
poslova uskla­đivanja zakonodavstva u područjima iz pravosudnog djelokruga
Ministarstva, suradnje s međunarodnim ustanovama u postupku usklađivanja, izrađuje
programe za osposobljavanje pravosudnog sustava za usklađivanje sa standardima
i propisima Europske unije, surađuje s međunarodnim ustanovama u provedbi
programa; surađuje s pravosudnim tijelima u provedbi programa, prati stanje
usklađivanja zakonodavstva u područjima iz pravosudnog djelokruga Ministarstva
i izrađuje potrebna izvješća i nacrte programa mjera, te obavlja i druge poslove
pa nalogu načelnika Odjela.

2.
Odsjek za prilagodbu upravnog sustava

Članak
28c.

Odsjek
za prilagodbu upravnog sustava obavlja stručne poslove pripreme za usklađivanje
sustava državne uprave i sustava lokalne i područne (regionalne) samouprave sa
standardima i propisima Europske unije, koordiniranja poslova usklađivanja
zakonodavstva u područjima iz upravnog djelokruga Ministarstva, surađuje s međunarodnim
ustanovama u postupku usklađivanja, izrade programa za osposobljavanje upravnog
sustava za usklađivanje sa standardima i propisima Europske unije, suradnja s
međunarodnim ustanovama u provedbi programa; surađuje s upravnim tijelima u
provedbi programa, prati stanje usklađivanja zakonodavstva u područjima iz
upravnog djelokruga Ministarstva i izrađuje potrebna izvješća i nacrte programa
mjera, te obavlja i druge poslove po nalogu načelnika Odjela.«

Članak 6.

U članku 29. riječi »stručnog usavršavanja
pravosudnih dužnosnika« brišu se.

Članak
7.

U
članku 30. stavak 2. briše se.

Članak
8.

Podnaslov
iznad članaka 31. i 32. i članci 31. i 32. brišu se.

Članak
9.

Članci
33. do 63. postaju članci 31. do 61.

Članak 10.

U članku 35. koji postaje članak 33. u stavku 2. iza
podstavka 2. dodaje se novi podstavak »3.« koji glasi:

»3. Odsjek nadzora pravosudnih i kaznenih tijela te
tijela državne uprave u županijama«.

Članak 11.

Iza članka 43. koji postaje članak 41. dodaje se novi
podnaslov i članak 41a. koji glasi:

»3. Odsjek nadzora pravosudnih i kaznenih tijela te
tijela državne uprave u županijama

Članak 41a.

Odsjek obavlja poslove nadzora financijskog i
materijalnog poslovanja sudova, državnih odvjetništava, kaznenih tijela i
tijela državne uprave u županijama, zakonitost u njihovom postupanju i
namjensko trošenje osiguranih sredstava za rad te predlaže mjere za racionalno
korištenje tih sredstava. Obavlja i druge poslove koje mu povjeri načelnik
Odjela i pomoćnik Uprave za financijsko gospodarske poslove.«

Članak 12.

U članku 55., koji postaje članak 53., u stavku 3.
iza riječi »zaklada« briše se riječ: »i« i stavlja zarez, a iza riječi
»fundacija« dodaju se riječi: »i evidencija vjerskih zajednica«.

U istom stavku u 7. retku iza zareza nakon riječi
»fundacija« dodaju se riječi: »obavlja nadzor nad provođenjem Zakona o pravnom
položaju vjerskih zajednica«.

Članak 13.

Iza članka 63. koji postaje članak 61. dodaju se novi
podnaslov i članci 62., 63. i 64. koji glase:

»12.
Centar za stručno usavršavanje sudaca i drugih pravosudnih dužnosnika

Članak
62.

Centar
za stručno usavršavanje sudaca i drugih pravosudnih dužnosnika kao samostalna
služba unutar Ministarstva obavlja poslove stalnog stručnog usavršavanja sudaca
i drugih pravosudnih dužnosnika u pravosudnim tijelima, surađuje sa sudovima,
pravnim fakultetima, strukovnim organizacijama i tijelima u Republici Hrvatskoj
u izradi i izvođenju programa stručnog usavr­šavanja pravosudnih dužnosnika te
surađuje s među­narod­nim insti­tucijama i tijelima na području stalnog
stručnog usavrša­vanja pravosudnih dužnosnika, brine se za osiguranje sred­stava
i drugih uvjeta za stalno stručno usavršavanje te obavlja i druge poslove u
svezi stručnog usavršavanja u pravosudnim tijelima u Republici Hrvatskoj.

Za obavljanje poslova Centra ustrojavaju se:

a) Odjel za stručno usavršavanje kadrova u
pravosudnim tijelima

b) Odjel za suradnju s domaćim i stranim
organizacijama za stručno usavršavanje u pravosuđu.

*a) Odjel za stručno usavršavanje
kadrova u pravosudnim tijelima*

Članak 63.

Odjel
obavlja pravne i stručne poslove vezane za pripremu i organizaciju stalnog
stručnog usavršavanja pravosudnih dužnosnika, organizira razne oblike stručnog
usavršavanja sudaca i drugih pravosudnih dužnosnika te službenika u pravosudnim
tijelima, brine se za osiguranje sredstava i drugih uvjeta za stalno stručno
usavršavanje, obavlja stručne i uredske poslove za Centar za stručno usavršavanje
te obavlja i druge poslove u svezi stručnog usavršavanja koje mu povjeri
voditelj Centra.

*b)
Odjel za suradnju s domaćim i stranim organizacijama za stručno usavršavanje u
pravosuđu*

Članak
64.

Odjel
obavlja pravne i stručne poslove u svezi suradnje sa sudovima, pravnim
fakultetima, strukovnim organizacijama i tijelima u Republici Hrvatskoj u
izradi i izvođenju programa stručnog usavršavanja pravosudnih dužnosnika, surađuje
s međunarodnim organizacijama i tijelima za stručno usavršavanje pravosudnih dužnosnika
te obavlja i druge poslove u svezi stručnog usavršavanja koje mu povjeri
voditelj Centra.«

Članak 14.

Članci
64. do 70. postaju članci 65. do 71.

Članak 15.

U članku 64. koji postaje članak 65. iza stavka 4.
dodaje se novi stavak 5. koji glasi:

»Radom Centra za stručno usavršavanje sudaca i drugih
pravosudnih dužnosnika upravlja voditelj s položajem načelnika službe.«

Članak 16.

U članku 68. stavku 2. mijenja se Okvirni broj državnih
službenika i namještenika potrebnih za obavljanje poslova iz djelokruga
Ministarstva.

Novi Okvirni broj potrebnih državnih službenika i
namješte­nika iz stavka 1. ovog članka nalazi se u tablici koja je sastavni dio
ove Uredbe i koja se ne objavljuje u »Narodnim novinama«.

Članak 17.

Nakon stupanja na snagu Uredbe o izmjenama i dopunama
Uredbe o unutarnjem ustrojstvu Ministarstva pravosuđa, uprave i lokalne
samouprave, ministar će, u roku od 30 dana od dana stupanja na snagu ove
Uredbe, uskladiti Pravilnik o unutarnjem redu s odredbama ove Uredbe.

Članak 18.

Ova Uredba stupa na snagu danom objave u »Narodnim
novinama«.

Klasa:
023-03/03-01/02
Urbroj: 5030109-03-1
Zagreb, 20. ožujka 2003.

Predsjednik
**Ivica Račan,** v. r.

Uredba, NN 48/2003-606